EkBass/fiwiki-20250220-pages-articles huggingface dataset:
Fud Leclerc

Ferdinand Urbain Dominic "Fud" Leclerc (1924 Montluçon, Ranska – 20. syyskuuta 2010 Ganshoren, Belgia) oli belgialainen laulaja, pianisti, hanuristi ja lauluntekijä, joka tunnettiin Juliette Grécon pianistina. Leclerc edusti Belgiaa Eurovision laulukilpailussa neljästi ja on yksi vain viidestä artistista, jotka ovat kilpailleet Eurovision laulukilpailussa neljästi. Ensimmäistä kertaa Leclerc osallistui kilpailuun 1956 kappaleella "Messieurs les noyés de la Seine", jonka sijoitusta ei tiedetä, koska tuona vuonna vain voittaja julkaistiin. 1958 hän sijoittui kilpailussa viidenneksi kappaleella "Ma petite chatte", 1960 kuudenneksi kappaleella "Mon amour pour toi" ja 1962 jaetulle viimeiselle sijalle nollalla pisteellä kappaleella "Ton nom". "Ton nom" oli kaikkien aikojen ensimmäinen Eurovision laulukilpailussa esitetty nolla pistettä saanut kappale. Laulajanuran jälkeen Leclerc toimi rakennusurakoitsijana. Hän kuoli 86-vuotiaana 20. syyskuuta 2010. ==Lähteet== Luokka:Belgialaiset laulajat Luokka:Belgian euroviisuedustajat Luokka:Vuoden 1956 euroviisuedustajat Luokka:Vuoden 1958 euroviisuedustajat Luokka:Vuoden 1960 euroviisuedustajat Luokka:Vuoden 1962 euroviisuedustajat Luokka:Vuonna 1924 syntyneet Luokka:Vuonna 2010 kuolleet
Dean Starkey

Dean Starkey (s. 27. maaliskuuta 1967 Park Ridge, Illinois) on entinen yhdysvaltalainen seiväshyppääjä, jonka paras saavutus oli Ateenan MM-kisojen pronssimitali. Opiskeluaikanaan Illinois Collegessa hän saavutti kaksi kertaa eli vuosina 1988 ja 1989 NCAA:n sisähallimestaruuden seiväshypyssä. Kesällä 1989 hän saavutti universiadihopeaa Duisburgissa Starkey saavutti urallaan yhden Yhdysvaltain sisähallimestaruuden vuonna 1992. Ulkona hän saavutti Yhdysvaltain mestaruushopeaa vuosina 1993, 1994, 1995 ja 1997. Hän edusti maataan vuosien 1993, 1995 ja 1997 MM-kisoissa. Parhaimpana saavutuksena oli vuoden 1997 Ateenan MM-kisojen pronssi tuloksella 591 cm Ukrainan Sergei Bubkan ja Venäjän Maksim Tarasovin jäljessä. Vuoden 1995 MM-kisoissa Göteborgissa sijoitus oli ollut 8. Starkey ei onnistunut saavuttaa olympiaedustusta, sillä hän oli vuonna 1992 olympiakarsintojen 4. ja vuonna 1996 7. Starkey kilpaili Yhdysvaltain mestaruuskisoissa viimeisen kerran vuonna 1999 sijoittuen 7:ksi. Hän kilpaili aktiivisti vielä vuoteen 2004 asti, jolloin vuoden paras tulos oli 546 cm. Hän hyppäsi vielä vuonna 2014 47-vuotiaana tuloksen 475 cm. Uransa jälkeen hän toiminut lajinsa valmennustehtävissä. Tällä hetkellä Arizonan Phoenixissä, jossa hän toimii Atlas Training Centerin seiväshyppyvalmentajana. == Lähteet == Luokka:Yhdysvaltalaiset seiväshyppääjät Luokka:Yhdysvaltalaiset yleisurheiluvalmentajat Luokka:Vuonna 1967 syntyneet Luokka:Elävät henkilöt
The Last Rebel

The Last Rebel on Lynyrd Skynyrdin seitsemäs studioalbumi, joka julkaistiin 16. helmikuuta 1993. == Kappaleet == # # # # # # # # # # == Lähteet == Luokka:Lynyrd Skynyrdin albumit Luokka:Vuoden 1993 albumit
Endangered Species

Endangered Species on Lynyrd Skynyrdin kahdeksas studioalbumi, joka julkaistiin 9. elokuuta 1994. == Kappaleet == # # # # # # # # # # # # # == Lähteet == Luokka:Lynyrd Skynyrdin albumit Luokka:Vuoden 1994 albumit
Twenty

Twenty on Lynyrd Skynyrdin yhdeksäs studioalbumi, joka julkaistiin 29. huhtikuuta 1997. == Kappaleet == # # # # # # # # # # # # == Lähteet == Luokka:Lynyrd Skynyrdin albumit Luokka:Vuoden 1997 albumit
Edge Of Forever

Edge of Forever on Lynyrd Skynyrdin kymmenes studioalbumi, joka julkaistiin 10. elokuuta 1999. == Kappaleet == # # # # # # # # # # # # == Lähteet == Luokka:Lynyrd Skynyrdin albumit Luokka:Vuoden 1999 albumit
Christmas Time Again

Christmas Time Again on Lynyrd Skynyrdin 11. studioalbumi, joka julkaistiin 12. syyskuuta 2000. == Kappaleet == # # # # # # # # # # # == Lähteet == Luokka:Lynyrd Skynyrdin albumit Luokka:Vuoden 2000 joulualbumit
Vicious Cycle

Vicious Cycle on Lynyrd Skynyrdin 12. studioalbumi, joka julkaistiin 20. toukokuuta 2003. == Kappaleet == # # # # # # # # # # # # # # # == Lähteet == Luokka:Lynyrd Skynyrdin albumit Luokka:Vuoden 2003 albumit
God & Guns

God & Guns on Lynyrd Skynyrdin 13. studioalbumi, joka julkaistiin 25. syyskuuta 2009. == Kappaleet == # # # # # # # # # # # # == Arvostelut == * Imperiumi: 7½/10 Levyarvostelu: Lynyrd Skynyrd - God & Guns Viitattu 15.3.2022. * Soundi: Lynyrd Skynyrd: God & Guns Viitattu 15.3.2022. == Lähteet == Luokka:Lynyrd Skynyrdin albumit Luokka:Vuoden 2009 albumit
Last of a Dyin' Breed

Last of a Dyin' Breed on Lynyrd Skynyrdin 14. studioalbumi, joka julkaistiin 21. elokuuta 2012. == Kappaleet == # # # # # # # # # # # == Arvostelut == * Inferno: Lynyrd Skynyrd – Last of a Dyin’ Breed Viitattu 15.3.2022. == Lähteet == Luokka:Lynyrd Skynyrdin albumit Luokka:Vuoden 2012 albumit
Mazzè

Mazzè () on kunta Italiassa Piemonten alueella sijaitsevassa Torinon metropolikaupungissa.Mazzè Sapere.it Mazzè Turismo Torino Vuoden 2022 alussa kunnassa oli arviolta 4 138 asukasta. ==Lähteet== ==Aiheesta muualla== Luokka:Torinon metropolikaupungin kunnat
Olavi Räsänen

Atte Olavi Räsänen (2. tammikuuta 1920 Varkaus – 10. marraskuuta 1974 MikkeliKuolleita. Helsingin Sanomat, 14.11.1974, s. 4.) oli suomalainen yrittäjä ja yritysjohtaja, joka sai teollisuusneuvoksen arvonimen. Räsäsen vanhemmat olivat johtaja Atte Räsänen ja Anna Hyyryläinen ja puoliso Svea Karlsson. Räsänen kävi kansakoulun ja toimi sitten isänsä polkupyöräliikkeen palveluksessa. Vuonna 1946 hän perusti oman puusepänverstaan Mikkeliin. Yritys keskittyi vanerilaatikoiden ja kuormalavojen valmistamiseen, mutta tuotti myös esimerkiksi parkettia. Liiketoimintaa laajennettiin Räsäsen johdolla hankkimalla saha, perustamalla uusia toimipisteitä ja käynnistämällä vientitoiminta. Räsänen oli osakkaana myös muissa yrityksissä. Vuonna 1962 hän ryhtyi kuljetusliiketoimintaan ja laajensi myös sitä osakkuuksilla ja yrityskaupoilla. Stereolaitteiden kaiutinten valmistajaksi Räsänen ryhtyi 1970-luvun alussa ja tuli siinäkin merkittäväksi yritykseksi Suomessa. Räsänen, jolla oli myös useita alueellisia ja teollisuuden luottamustoimia, sai teollisuusneuvoksen arvonimen vuonna 1971. Räsänen perustamia liiketoimintoja ovat OR group -konsernissa jatkaneet perheen seuraavat sukupolvet. Myös Olavi Räsäsen poika ja isänsä perustamien yhtiöiden johdossa toiminut Raimo Räsänen sai teollisuusneuvoksen arvonimen. Viitattu 23.12.2023. ==Aiheesta muualla== * OR group: Historia ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1920 syntyneet Luokka:Vuonna 1974 kuolleet
Martti J. Kari

Martti Johannes Kari (17. marraskuuta 1960 Tampere – 30. elokuuta 2023 Jyväskylä) oli suomalainen tiedustelueversti ja Jyväskylän yliopiston kyberturvallisuuden ja strategisen analyysin työelämäprofessori, johon tehtävään hänet nimitettiin elokuussa 2022, toimittuaan sitä ennen tuntiopettajana. == Elämä == === Nuoruus ja varusmiespalvelu === Martti Johannes Kari syntyi Tampereella vuonna 1960. Hän eli nuoruutensa Kouvolassa. Varusmiespalveluksen Kari suoritti laskuvarjojääkärinä ja oli kurssinsa paras. === Koulutus ja ura === Kari oli koulutukseltaan filosofian tohtori kyberturvallisuudesta, filosofian maisteri venäjän kielestä sekä humanististen tieteiden kandidaatti arabian ja islamin tutkimuksesta. Hän oli suorittanut myös syventävät opinnot kansainvälisestä oikeudesta. Kari puhui sujuvaa venäjää, englantia, ruotsia ja ranskaa, sekä vähän arabiaa ja puolaa. Kari oli Pääesikunnan apulaistiedustelupäällikkö ja Viestikoelaitoksen apulaisjohtaja. Hän palveli vuosina 2004–2007 puolustusasiamiehenä Puolassa ja Ukrainassa sekä strategisena neuvonantajana Ukrainan tiedustelupalveluiden reformissa vuonna 2020. Kari oli yksi Suomen merkittävistä Venäjä-asiantuntijoista. Hän oli seurannut Venäjää ja Neuvostoliittoa yli 30 vuotta, ja kerryttänyt niihin liittyvää tietämystään monissa tehtävissään niin sotilasuralla kuin myös siviilipuolella. Suurelle yleisölle Kari tulikin paremmin tunnetuksi kysyttynä asiantuntijana Venäjän hyökättyä Ukrainaan vuonna 2022. Hänen joulukuussa 2018 Jyväskylän yliopistolla pitämänsä luento, Venäläinen strateginen kulttuuri – miksi Venäjä toimii niin kuin se toimii, ladattiin Venäjän suurhyökkäyksen jälkeen YouTubeen, ja se nousi hyvin suosituksi. Kari kirjoitti luennon teemasta myös samannimisen kirjan yhdessä historian professori Antero Holmilan kanssa. Kirja julkaistiin huhtikuussa 2023. Karilla oli yritys Saxorum Oy, jonka kautta hän tarjosi yrityksille koulutusta, valmennusta ja luentoja aiheina muun muassa tiedustelu ja varautuminen. == Yksityiselämä == Karilla oli viisi lasta, joista yksi ensimmäisestä avioliitosta on aktiiviuransa lopettanut jalkapalloilija Tommi Kari. Viimeisinä vuosinaan Kari sairasti syöpää; hänen kehossaan oli neljä parantumatonta kasvainta. Kari kuoli elokuun lopulla 2023. Hän sai toivomansa sotilashautajaiset syyskuussa 2023. == Teokset == * * == Lähteet == == Aiheesta muualla == * * Luokka:Suomalaiset everstit Luokka:Suomalaiset opettajat Luokka:Vuonna 1960 syntyneet Luokka:Vuonna 2023 kuolleet
Beryslav

Beryslav () on kaupunki Hersonin alueella Ukrainan eteläosassa. Kaupunki on Beryslavin piirin (95 967 as., 2021) hallinnollinen keskus. Kaupungin asukasluvuksi arvioitiin 12 123 (2021). Beryslav sijaitsee Dnepriin padotun Kah’ovkan tekojärven oikealla eli luoteisrannalla (vastarannalla sijaitsee Kah’ovka), 75 kilometriä aluekeskus H’ersonista itään. Paikkakunnalla on ollut ihmisasutusta jo muinaisista ajoista. Kirjalliset merkinnät alkavat 1400-luvulta ja mainitsevat liettualaisten Vytautasin tulliksi kutsutun varustuksen. 1400-luvun puolivälissä krimintataarit valtasivat seudun, 1500-luvun lopulla vuorostaan turkkilaiset. Turkkilaiset rakensivat Kizikermenin linnoituksen (Kazy-Kermen, "neidon linnoitus") suojatakseen Etelä-Ukrainan maita Zaporižžjan kasakoilta. Venäjän Turkin sotaa (1768-1774) seuranneessa Kutšuk Kainardžin rauhassa (1774) Kizikermen liitettiin Venäjän keisarikuntaan. Paikkakunnan nykynimi otettiin käyttöön vuonna 1784. 1700-luvun lopussa sinne asettui muuttoväkeä Pultavan ja Tšernihivin kuvernementeista. Kaupungin aseman Beryslav sai vuonna 1938. Kazykermen.jpg|Kaiverrus Kizikermenin linnoituksen piirityksestä (1697) Ivan Mazepan ja Boris Šeremetevin yhteisjoukoin. Введенська церква (Берислав) 03.jpg|Beryslavin kasakkakirkko. ==Lähteet== ==Aiheesta muualla== Luokka:Beryslavin piiri Luokka:Hersonin alueen kaupungit
Marino Deflorin

Marino Deflorin (s. 12. joulukuuta 1967) on sveitsiläinen uransa lopettanut karateka ja thainyrkkeilijä. Hän voitti Kyokushinin EM-pronssia vuonna 1991. Thainyrkkeilyssä Deflorin voitti muun muassa WKN-, ja WKA-liiton mestaruudet.Kämpferprofil k-1sport.de Viitattu 15.3.2022 ==Karate== Deflorin aloitti kamppailulajin harrastamisen Kyokushin karatella, jossa hän saavutti viisi Sveitsin mestaruutta ja yhden EM-pronssin 1991. Deflorin oli samalla ensimmäinen EM-mitalin kevytsarjassa saanut sveitsiläinen. ==Thainyrkkeily== Pian karaten jälkeen Deflorin siirtyi ottelemaan thainyrkkeilyyn ja ajoittain myös K-1 säännöillä käytyihin otteluihin. Thainyrkkeilyssä hän saavutti WAKO Pron maailmanmestaruuden 1998 ja voitti samana vuonna myös WKA-liiton euroopanmestaruuden. Deflorian saavutti vielä WKA-liitossa maailmanmestaruuden, jota hän piti hallussaan vuosina 1999–2001. Deflorian voitti tuona aikana vuonna 2000 WKN-, ja IKBO-liiton mestaruudet. ==Lähteet== Luokka:Sveitsiläiset karatekat Luokka:Sveitsiläiset thainyrkkeilijät Luokka:Kyokushinin harjoittajat Luokka:Vuonna 1967 syntyneet Luokka:Elävät henkilöt
Suomi maksaa

Suomi maksaa on Topo Leistelän ohjaama suomalainen dokumenttielokuva vuodelta 1951. Elokuvan aiheena Suomen Neuvostoliitolle toisen maailmansodan jälkeen maksamat sotakorvaukset. == Lähteet == Luokka:Vuoden 1951 suomalaiset elokuvat Luokka:Suomalaiset dokumenttielokuvat
Tukkijoella tapahtuu

Tukkijoella tapahtuu on Brita Wreden ja Felix Forsmanin ohjaama suomalainen puolipitkä tukkilaiselokuva vuodelta 1949. Elokuva sai ensi-iltansa vuoden 1949 Cannesin elokuvajuhlilla ja se oli ensimmäinen kyseisillä festivaaleilla esitetty suomalainen elokuva. Elokuvassa sodan takia orvoksi jäänyt Paavo lähtee töihin pohjoiseen tukkityömaalle. Samalle työmaalle päätyvät myös monet hänen tuttavansa. == Lähteet == Luokka:Vuoden 1949 suomalaiset elokuvat Luokka:Tukkilaiselokuvat
Carl Reinhold Sundell

Carl Reinhold Sundell (21. tammikuuta 1857 Norrköping – 26. huhtikuuta 1947 Norrköping) oli ruotsalainen luterilainen pappi, kansakouluntarkastaja ja virsirunoilija. == Elämä == Sundell kävi koulua Norrköpingissä, aloitti teologian opinnot 1876 Uppsalassa, ja suoritti teologian kandidaatin tutkinnon 1887. Hän toimi lukion opettajana Norrköpingissä 1887–1889 sekä seurakuntapappina vuosina 1889–1893. Vuosina 1893–1914 hän toimi koulutarkastajana samalla kun hän oli vuosina 1908–1941 kirkkoherrana Östra Enebyn seurakunnassa Norrköpingissä, josta hän jäi eläkkeelle 84-vuotiaana. Koulutarkastajana hän toimi useiden kansakoulutyötä kehittävien johtokuntien ja työryhmisen jäsenenä. Hän oli myös kirkolliskokouksen edustajana vuosina 1925 ja 1926. Sundell kirjoitti myös muutamia virsiä, joissa hän pyrki ottamaan huomioon alkaneen teollistumisen ja erilaiset ammattiryhmät, kuten kalastajat ja merimiehet. Ruotsin kirkon virsikirjassa on yksi hänen virtensä, joka keskittyy kuvaamaan maaseutua ja maanviljelijöiden työtä. Virsi ”Du gav mig, o Herre, en teg av din jord” on vuodelta 1934 ja se on julkaistu otsikolla ”För jordbrukare” (”Maanviljelijöille”). Se on vuoden 1986 virsikirjassa virsi 596. Suomenkielisessä virsikirjassa sen teksti ”Soit haltuuni, Herrani, viljelysmaan” on Anna-Maija Raittilan käännös vuodela 1999. == Lähteet == Luokka: Ruotsalaiset virsirunoilijat Luokka: Vuonna 1857 syntyneet Luokka: Vuonna 1947 kuolleet Luokka: Ruotsalaiset papit
Voulaines-les-Templiers

Voulaines-les-Templiers on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ourcejoen varrella, noin 52 kilometriä Montbardin kaupungista koilliseen. Kunta oli 1100-luvulta lähtien tempeliritareiden asuinpaikka. 1300-luvulla sinne asettui Johanniittain ritarikunta, ja he rakensivat sinne linnan. Linnasta tuli Champagnen provinssin suurmestarin asuinpaikka. Ritarikunta asutti linnaa aina 1700-luvun lopun Ranskan suureen vallankumoukseen saakka. Tuolloin linna purettiin ja tilalle rakennettiin uusi asuinlinna Château de Voulaines. Alkuperäisestä linnasta on jäljellä yksi pyöreä torni, Kunnan keskustassa oleva uusklassinen Neitsyt Marian syntymän kirkko on rakennettu 1800-luvulla. Tiedosto:Château-- de-Voulaines-1825.JPG|Château de Voulaines ==Lähteet== ==Aiheesta muualla== Luokka:Côte-d’Orin kunnat
Vokzalnan metroasema (Kiova)

Vokzalna () on yksi Kiovan metron asemista. Se avattiin 6. marraskuuta 1960. == Galleria == Kuva:Gilliland IMG 0487 (11386480164).jpg Kuva:Vokzalna metro station in Kyiv.jpg == Lähteet == == Aiheesta muualla == Luokka:Kiovan metro Luokka:Solomjankan piiri
Kristin Clemet

Kristin Clemet (s. 20. huhtikuuta 1957 Harstad) on norjalainen Høyren poliitikko. Hän toimi Norjan työ- ja hallintoministerinä vuosina 1989–1990 sekä opetus- ja tutkimusministerinä vuosina 2001–2005 ja istui suurkäräjillä vuosina 1989–1993. Vuodesta 2006 hän on johtanut norjalaista oikeistoliberaalia Civita-ajatuspajaa. Vuonna 2004 Clemetille myönnettiin Pyhän Olavin ritarikunnan ansiomerkki. ==Lähteet== ==Aiheesta muualla== * Kristin Clemet Norjan suurkäräjien verkkosivuilla Luokka:Norjan opetusministerit Luokka:Norjan työministerit Luokka:Vuonna 1957 syntyneet Luokka:Elävät henkilöt
Walter Andreas Schwarz

Walter Andreas Schwarz (2. kesäkuuta 1913 Aschersleben, Saksan keisarikunta – 1. huhtikuuta 1992 Heidelberg, Saksa) oli saksalainen laulaja, säveltäjä, sanoittaja, kabareetaiteilija, kirjailija, käsikirjoittaja ja kääntäjä. Schwarz ja hänen perheensä joutuivat juutalaistaustansa vuoksi Holzenin keskitysleirille, jossa Schwarz oli toisen maailmansodan päättymiseen asti. Schwarz sanoi selvinneensä leiriltä, koska leirin komentaja oli hänen vanha lapsuudenystävänsä. Schwarz valittiin edustamaan Saksaa kaikkien aikojen ensimmäiseen Eurovision laulukilpailuun 1956. Tuona vuonna jokainen maa esitti kilpailussa kaksi laulua, joista Schwarz esitti kappaleen Im Wartesaal zum großen Glück, jonka Schwarz oli myös säveltänyt ja sanoittanut. Tuona vuonna vain voittaja julkaistiin, eikä kappaleen sijoitusta tiedetä. Schwarz jatkoi uraansa kirjailijana ja radiokuunnelmien käsikirjoittajana. Vuonna 1985 Schwarz esiintyi Saksan euroviisukarsinnan väliaikanumerossa useiden muiden Saksan entisten euroviisuedustajien kanssa.https://youtu.be/dJ-b_omx-DU?t=4624 Schwarz asui vuosia Lontoossa, mutta muutti takaisin Saksaan ennen kuolemaansa. ==Töitä== ===Kirjoja=== *Die Frucht der Ungesetzlichkeit (1982) *Der Bürger Karl Marx aus Trier (1983) === Radiokuunnelmia=== *Der Untertan (1965) *Anna Karenina (1967) *Jud Süß (1986) *Per Anhalter durch die Galaxis (1991) ==Lähteet== Luokka:Saksalaiset laulajat Luokka:Saksalaiset kirjailijat Luokka:Saksan euroviisuedustajat Luokka:Vuoden 1956 euroviisuedustajat Luokka:Holokaustista selviytyneet Luokka:Vuonna 1913 syntyneet Luokka:Vuonna 1992 kuolleet
Heinz Forster

Heinz Forster on sveitsiläinen karateka. Hän voitti Kyokushinin raskaansarjan EM-pronssia vuonna 1982.European Championships kyokushinresults.com Viitattu 15.3.2022 ==Lähteet== Luokka:Sveitsiläiset karatekat Luokka:Kyokushinin harjoittajat Luokka:Elävät henkilöt
Juri Nikitin

Juri Viktorovytš Nikitin (, s. 15. heinäkuuta 1978 H’erson, Ukrainan SNT, Neuvostoliitto) on ukrainalainen kilpauransa päättänyt trampoliinivoimistelija ja olympiavoittaja. Nikitin voitti yksilökilpailun olympiakultaa Ateenassa 2004. Pekingin kesäolympialaisissa 2008 hän sijoittui viidenneksi ja Lontoon kesäolympialaisissa 2012 14:nneksi.OlympediaKansainvälinen voimisteluliitto == Lähteet == * * Nikitin, Yuriy Kansainvälinen voimisteluliitto === Viitteet === == Aiheesta muualla == Luokka:Ukrainalaiset trampoliinivoimistelijat Luokka:Ukrainalaiset olympiavoittajat Luokka:Vuonna 1978 syntyneet Luokka:Elävät henkilöt
Kannusruohokärsäkäs

Kannusruohokärsäkäs (Rhinusa antirrhini) on kärsäkkäiden heimoon kuuluva laji. Se on kooltaan 2,5–3,0 mm ja väriltään musta sekä metallinkiiltoinen. Lajin karvat ovat pitkiä ja hyvin vaaleita. Kannusruohokärsäkäs elää nimensä mukaisesti kannusruoholla. Toukat aiheuttavat isäntäkasvin siemenkotiin äkämiä. Laji on vakiintunut ja yleinen Suomessa esiintyen aina Oulun korkeudelle saakka. Kannusruohokärsäkäs luokitellaan Suomessa elinvoimaiseksi lajiksi.Laji.fi: Kannusruohokärsäkäs – (Rhinusa antirrhini) Lajia esiintyy Euroopassa ja Pohjois-Amerikan pohjoisosissa.Global Biodiversity Information Facility (GBIF): Rhinusa antirrhini == Lähteet == == Aiheesta muualla == * *UniProt: Taxonomy - Rhinusa antirrhini *University of Michigan, Animal Diversity Web (ADW): Gymnetron antirrhini *Iowa State University, Bug Guide: Species Rhinusa antirrhini - Toadflax Seedhead Weevil *Centre for Agriculture and Biosciences International (CABI): Rhinusa antirrhini * Washington State University: Rhinusa antirrhini (formerly Gymnetron) Luokka:Kärsäkkäät
Helge Vänttilä

Helge Nikodemus Vänttilä (25. lokakuuta 1911 Oulu – 19. toukokuuta 1970 Espoo) oli suomalainen keskimatkojen juoksija. Hän edusti urallaan Oulun Pyrintöä (OP), Myllykosken Kilpa-Veikkoja, oululaista Nuottasaaren Voimaa ja tamperelaista TU-38:aa. Helge Vänttilä kilpaili 1930-luvulla yleisurheilussa ensin 400 ja 800 myöhemmin myös 1 500 metrillä. Vänttilän seura Oulun Pyrintö nousi 1930-luvun puolivälissä kansalliselle huipulle niin 4×800:lla kuin 4 × 1 500 metrillä nimekkäimpänä juoksijanaan Niilo Hartikka. Ensimmäisen kerran OP nousi SM-viestikisoissa mitaleille vuonna 1934, jolloin Vänttilä sai OP- nelikossa Hartikan, Onni Pyörälän, Esa Kivekkään kanssa pronssia. Seuraavana vuonna sama nelikko oli hopealla. Syksyllä 1935 Oulun keskuskentällä OP:n nelikko Vänttilä–Pyörälä–Kivekäs–Hartikka teki Suomen ennätyksen 4×800 metrillä ajan ollessa 7.53,4. Vuoden 1935 SM-kisoissa Vänttilä otti 800 metrillä pronssia Ossi Teilerin ja Paavo Mikkelin jäljessä. Samana vuonna hän edusti Suomea kolmessa maaottelussa eli kesäkuussa 1935 Englantia vastaan Glasgowissa 880 yardilla ja 4 x 880 yardin viestissä sekä elokuussa 1935 Viroa vastaan Porissa 800 metrillä. Myöhemmin Vänttilä oli vielä syyskuussa 1937 Helsingissä mukana Englantia vastaan käydyn maaottelun 4 x 800 metrin viestijoukkueessa. Oulun Pyrinnön joukkueen menestyksekäs kausi 1935 enteilikin menestystä seuraavan vuoden SM-viesteissä. Vuoden 1936 SM- viesteissä OP-nelikolle tuli sitten Suomen mestaruus voitettuaan Helsingin Poliisi-Voimailijoiden vahvan nelikon. Vänttilälle kausi 1936 ei ollut kuitenkaan toiveiden mukainen hänen jäädessään olympiakarsinnoissa 7:ksi Teilerin voittaessa ja päästessä ainoana suomalaisena olympiakisoihin. Vänttilä muutti kaudeksi 1937 Etelä-Suomeen ja edusti Myllykosken Kilpa- Veikkoja. Parhaana saavutuksena vuodelta 1937 oli 4 minuutin alitus. Seuraavaksi vuodeksi hän palasi Ouluun ja edusti oululaista Nuottasaaren Voimaa. Kaudesta 1939 lähtien hän edusti uutta tamperelaisseuraa TU-38:aa, jonka riveissä hän saavutti kesällä 1939 SM-kultaa 4 x 800 metrillä ja SM- pronssia 4 x 1 500 metrillä joukkueella, jossa olivat Vänttilän lisäksi Eino ja Manne Salminen sekä Hannes Piispanen. Käynnistyneiden sotavuosien myötä lähes 30-vuotiaana Helge Vänttilä päättikin uransa kesään 1939. == Lähteet == Luokka:Suomalaiset keskimatkojen juoksijat Luokka:Vuonna 1911 syntyneet Luokka:Vuonna 1970 kuolleet
Michèle Arnaud

Michèle Arnaud (oik. Micheline Caré 18. maaliskuuta 1919 – 30. maaliskuuta 1998) oli ranskalainen laulaja. Arnaud opiskeli Pariisissa valtiotiedettä ja esiintyi samoihin aikoihin kabareeravintoloissa, kuten Le Taboussa ja La Rose Rougessa. Vuonna 1956 Arnaud edusti Luxemburgia kaikkien aikojen ensimmäisessä Eurovision laulukilpailussa. Tuona vuonna jokainen maa lähetti kilpailuun kaksi kappaletta, ja Arnaud esitti molemmat Luxemburgin edustuskappaleet, "Ne crois pas" ja "Les amants de minuit". Tuona vuonna vain voittaja julkaistiin, eikä Arnaudin esittämien kappaleiden sijoituksia tiedetä. 11\. heinäkuuta 1962 Arnaud esiintyi kaikkien aikojen ensimmäisessä suorassa satelliittilähetyksessä Ranskasta Yhdysvaltoihin. Arnaudille myönnettiin kunnialegioonan kunniamerkki ja Ordre des Arts et des Lettresin kunniamerkki. Michèle Arnaudin lapsia olivat laulaja Dominique Walter ja valokuvaaja Florence Gruere. ==Lähteet== Luokka:Ranskalaiset laulajat Luokka:Luxemburgin euroviisuedustajat Luokka:Vuoden 1956 euroviisuedustajat Luokka:Vuonna 1919 syntyneet Luokka:Vuonna 1998 kuolleet
Labergement-lès-Seurre

Labergement-lès-Seurre on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Saônejoen varrella, noin 21 kilometriä Beaunen kaupungista itään. Labergement-lès-Seurren tärkeimmät elinkeinot ovat maa- ja metsätalous. Kunnan keskustassa sijaitseva uusgoottilainen Neitsyt Marian taivaaseenastumisen kirkko on valmistunut 1800-luvulla. ==Lähteet== ==Aiheesta muualla== Luokka:Côte-d’Orin kunnat
Robin Relander

Robin Relander (–2019) oli suomalainen näyttelijä, joka toimi 1980-luvun taitteessa helsinkiläisissä teatteriproduktioissa ja tuli valtakunnallisesti tunnetuksi television Velipuolikuu-viihdesarjasta (1983–1984). Sen jälkeen hän muutti Kööpenhaminaan, jossa toimi kauppiaana muun muassa Christianian vapaakaupungissa.Juuti, Mikko: Velipuolikuu-sarjan tähti Robin Relander katosi julkisuudesta kokonaan, Ilta-Sanomat 24.5.2020. Viitattu 15.3.2022. Relander oli 1970-luvun lopulla ja 1980-luvun alussa mukana monissa Ylioppilasteatterin näytelmissä sekä vuonna 1978 Kirjan näyttämön tuotannossa Max Frischin näytelmästä Tuhopolttajat ja vuonna 1981 Suomen Lasten Teatterin esityksessä Kuikka Koponen. 1980-luvun lopulla Relander toimi vuoden verran kyläkauppiaana Karkkilan Haavistossa yhdessä tanskalaisen naisystävänsä kanssa. Robin Relander näyttelee kreditoimatonta sivuosaa uskonnollisessa elämäkertaelokuvassa Rundi (1990). ==Lähteet== Luokka:Suomalaiset näyttelijät Luokka:Syntymävuosi puuttuu Luokka:Vuonna 2019 kuolleet
Franca Raimondi

Franca Raimondi (8. heinäkuuta 1932 – 28. elokuuta 1988) oli italialainen laulaja. Raimondi opiskeli oopperalaulua ja vieraita kieliä. Vuonna 1956 Raimondi voitti San Remon musiikkifestivaalin kappaleella "Aprite le finestre" ja tuli näin valituksi Italian edustajaksi samalla kappaleella samana vuonna pidettyyn kaikkien aikojen ensimmäiseen Eurovision laulukilpailuun. Tuona vuonna vain Eurovision laulukilpailun voittaja julkaistiin, eikä Raimondin sijoitusta kilpailussa tiedetä. Vuosina 1956–1956 Raimondi toimi Gian Stellarin orkesterin pääsolistina. Vuonna 1960 Raimondi osallistui Festival di Napoli -laulukilpailuun kappaleella "Canzone all'antica". ==Diskografia== https://www.discogs.com/it/artist/1112948-Franca-Raimondi ===Albumit=== *N.1 (1956) ===Singlet=== *Croce Di Oro / Un Attimo (1956) *Aprite Le Finestre / Lucia E Tobia (1956) *La Colpa Fu! / La Vita É Un Paradiso Die Bugie (1956) *La Colpa Fu ! / Amami Se Vuoi (1956) *'E Scalelle D' 'O Paraviso (1959) *Vedo Te (1960) *Cucù Settè (1960) *Canzone All'Antica / Serenatella C'O Si C'O No ? ==Lähteet== Luokka:Italialaiset laulajat Luokka:Italian euroviisuedustajat Luokka:Vuoden 1956 euroviisuedustajat Luokka:Vuonna 1932 syntyneet Luokka:Vuonna 1988 kuolleet
Skadovsk

Skadovsk (; ) on kaupunki Hersonin alueella Ukrainan eteläosassa, Mustanmeren rannalla. Kaupunki on Skadovskin piirin (124 508 as., 2021) hallinnollinen keskus. Kaupungin asukasluvuksi arvioitiin 17 344 (2021). Skadovsk sijaitsee maanteitse 82 kilometriä aluekeskus H’ersonista eteläkaakkoon. Skadovskissa on pienehkö, ympärivuotisesti toimiva satama. Satama on toiminut vuodesta 1894. Syväykseltään matalaa satamaa käytetään muun muassa vehnän vientisatamana; satamasta on ollut myös rahti- ja matkustajalauttaliikennettä Turkkiin. Osana Venäjän hyökkäystä Ukrainaan, Venäjän armeijan sotilasosastot tunkeutuivat kaupunkiin 9. maaliskuuta 2022. Sotilaat veivät tässä vaiheessa esimerkiksi kaupungintalon tietokoneet mukanaan. Skadovsk-21072010(025).jpg|Hallintorakennus Skadovskissa. Скадовський районний краєзнавчий музей.JPG|Skadovskin piirin museo. Beach in Skadovsk (August, 2017).jpg|Uimarantaa Skadovskissa. В дельфинарии дельфины видят все наоборот.. - panoramio.jpg|"Nurinkurintalo" Skadovskissa. Port - panoramio (31).jpg|Skadovskin satamaa. Православна церква Скадовськ.JPG|Kirkko. ==Lähteet== ==Aiheesta muualla== Luokka:Hersonin alueen kaupungit Luokka:Skadovskin piiri
Mony Marc

Mony Marc on belgialainen laulaja. Marc edusti Belgiaa vuonna 1956 kaikkien aikojen ensimmäisessä Eurovision laulukilpailussa kappaleella Le plus beau jour de ma vie. Tuona vuonna vain Eurovision laulukilpailun voittaja julkaistiin, eikä Marcin sijoitusta kilpailussa tiedetä. Vuonna 1959 Marc levytti lastenlaulusta This Old Man ranskankielisen version La marche des gosses. ==Lähteet== Luokka:Belgialaiset laulajat Luokka:Belgian euroviisuedustajat Luokka:Vuoden 1956 euroviisuedustajat Luokka:Syntymävuosi puuttuu Luokka:Mahdollisesti elävät henkilöt
Heikki Elomaa (arkkitehti)

Heikki Elomaa (17. maaliskuuta 1926 Hirvensalmi – 17. tammikuuta 2007 Espoo) oli suomalainen arkkitehti. Hän valmistui arkkitehdiksi Teknillisestä korkeakoulusta vuonna 1957. Vuonna 1946 Mikkelin lyseosta ylioppilaaksi päässyt Elomaa oli ennen arkkitehtiopintoja opiskellut kuvaamataidon opettajaksi; hän valmistui Ateneumista vuonna 1950. Uransa aluksi Elomaa toimi toimistoarkkitehtina ja perusti toisen arkkitehdin kanssa toimiston Helsinkiin vuonna 1958 ja oman toimiston vuonna 1966. Elomaan suunnitelutyöt käsittivät myös parinkymmenen vanhan puukirkon tai restauroinnin, kuten esimerkiksi vuonna 1970 valmistunut Pieksämäen vanhan kirkon restaurointi ja 1980–1982 toteutettu Leppävirran kirkon korjaus. == Lähteet == Luokka:Suomalaiset arkkitehdit Luokka:Vuonna 1926 syntyneet Luokka:Vuonna 2007 kuolleet Luokka:Kuvaamataidonopettajat
Dany Dauberson

Dany Dauberson (16. tammikuuta 1925 – 16. maaliskuuta 1979) oli ranskalainen laulaja ja näyttelijä. Dauberson edusti Ranskaa vuonna 1956 kaikkien aikojen ensimmäisessä Eurovision laulukilpailussa kappaleella "Il est là". Tuona vuonna vain Eurovision laulukilpailun voittaja julkaistiin, eikä Daubersonin sijoitusta kilpailussa tiedetä. Huhtikuussa 1967 Dauberson loukkaantui auto- onnettomuudessa, eikä koskaan toipunut. Dauberson kuoli 54-vuotiaana 16. maaliskuuta 1979. ==Diskografiahttps://www.discogs.com/artist/830124-Dany- Dauberson== ===Albumit=== *Dany Dauberson (1953) *Modern French Ballads (1954) *Singing in French with Orchestra (1954) *Modern French Ballads Volume 2 (1957) *Premiers Succès ==Filmografia== *1951 : L'Inconnue des cinq cités *1954 : Soirs de Paris *1957 : Et par ici la sortie *1957 : C'est arrivé à 36 chandelles *1966 : Du rififi à Paname ==Lähteet== Luokka:Ranskalaiset laulajat Luokka:Ranskalaiset näyttelijät Luokka:Ranskan euroviisuedustajat Luokka:Vuoden 1956 euroviisuedustajat Luokka:Vuonna 1925 syntyneet Luokka:Vuonna 1979 kuolleet
Tonina Torrielli

Tonina Torrielli (s. 22. maaliskuuta 1934) on italialainen laulaja. Torrielli sijoittui vuonna 1956 toiseksi San Remon musiikkifestivaaleilla kappaleella Amami se vuoi. Kyseisessä kilpailussa etsittiin myös Italian edustajaa samana vuonna pidettyyn kaikkien aikojen ensimmäiseen Eurovision laulukilpailuun, ja koska tuona vuonna kukin maa sai lähettää kilpailuun kaksi kappaletta, Torrielli valikoitui Italian edustajaksi kilpailuun kyseisellä kappaleella. Tuona vuonna vain Eurovision laulukilpailun voittaja julkistettiin, eikä Torriellin sijoitusta kilpailussa tiedetä. Torrielli osallistui San Remon musiikkifestivaaliin yhteensä 18 eri kappaleella vuosina 1956-1963. Torrielli meni vuonna 1960 naimisiin perkussionisti Mario Maschion kanssa. Torrielli vetäytyi julkisuudesta vuonna 1963 ja muutti Torinoon, jossa piti levy- ja soitinkauppaa vuoteen 2003. Julkisuudesta vetäytymisen jälkeenkin hän on kuitenkin tehnyt esiintymisiä silloin tällöin.https://web.archive.org/web/20171008033127/http://www.lastampa.it/2016/02/03/spettacoli/festival- di-sanremo/2016/io-che-vinsi-il-primo-talent-ai-ragazzi-dico-difendete-il- vostro-diritto-di-scelta-iBQ698C3tSgWW05aOKvQNL/pagina.html ==Osallistumiset San Remon musiikkifestivaaliin== Vuosi Kappale Sijoitus 1956 "Amami Se Vuoi" 2. 1956 "Il cantico del cielo" 4. 1956 "Il bosco innamorato" 6. 1956 "Qualcosa è rimasto" Karsiutui semifinaalissa. 1957 "Scusami" 3. 1957 "Intorno a te è sempre primavera" 7. 1958 "L'edera" 2. 1958 "Mille volte" 9. 1958 "Nozze d'oro" Karsiutui semifinaalissa 1959 "Tua" 4. 1959 "Il nostro refrain" Karsiutui semifinaalissa 1959 "Adorami" Karsiutui semifinaalissa 1960 "Colpevole" 4. 1960 "Perderti" Karsiutui semifinaalissa 1961 "Febbre di musica" 7. 1961 "Aspettandoti" 9. 1963 "Perdonarsi in due" 6. 1963 "Com'è piccolo il cielo" Karsiutui semifinaalissa ==Diskografiahttps://www.discogs.com/it/artist/1226308-Tonina- Torrielli== ===Albumit=== *I Successi Di Tonina Torrielli (1956) *Tonina Torrielli ==Lähteet== Luokka:Italialaiset laulajat Luokka:Italian euroviisuedustajat Luokka:Vuoden 1956 euroviisuedustajat Luokka:Vuonna 1934 syntyneet Luokka:Elävät henkilöt
Berezivka

Berezivka (; ) on kaupunki Odessan alueella Etelä-Ukrainassa, 83 kilometriä aluekeskus Odessasta pohjoiseen. Berezivka on maaseutuvaltaisen Berezivkan piirin (106 490 as., 2021) hallinnollinen keskus. Kaupungin asukasluvuksi arvioitiin 9 527 (2021). Березовка Центр.jpg|Katunäkymä Berezivkasta (2008). Meria beres.jpg|Kaupungintalo. Панорама Березовки с правого берега р. Тилигул 3.jpg|Berezivkan panoraamaa, ote. ==Lähteet== ==Aiheesta muualla== Luokka:Odessan alueen kaupungit
Masha Gessen

Masha Gessen (synt. Marija Aleksandrovna Gessen ; s. 13. tammikuuta 1967 Moskova) on taustaltaan venäjänjuutalainen yhdysvaltalainen toimittaja, kirjailija, kielenkääntäjä ja aktivisti. Hän työskentelee The New Yorker -lehdelle. Saksan vihreää puoluetta lähellä Heinrich Böll -säätiö myönsi 2023 Gessenille Hannah Arendt -palkinnon. Palkintoseremonia kuitenkin peruttiin, koska Gessen julkaisi New Yorker -lehdessä mielipidekirjoituksen, jossa hän arvosteli Saksan ehdotonta tukea Israelille Gazan sodassa ja vertasi Gazaa juutalaisvainojen aikaisiin gettoihin. == Teoksia == Englanniksi Suomeksi \- myös nimellä Two Babushkas: How My Grandmothers Survived Hitler's War and Stalin's Peace Gessen, Masha: Ester ja Ruzja: Miten isoäitini selviytyivät Hitlerin sodasta ja Stalinin rauhasta. Suomentanut Veli-Pekka Ketola. Tammi, 2006. ISBN 951-31-2279-4 ISBN 978-951-31-2279-9 \- New York Timesin "huomattava kirja" Grigori Perelman Gessen, Masha: Kasvoton mies: Vladimir Putinin nousu Venäjän valtiaaksi. Suomentanut Matti Kinnunen. Otava, 2012. ISBN 978-951-1-26309-8 * National Book Award vuonna 2017 kategoriassa tietokirjallisuus Gessen, Masha: Venäjä vailla tulevaisuutta: Totalitarismin paluu. Suomentanut Ilkka Rekiaro. Docendo, 2018. ISBN 978-952-291-537-5 == Lähteet == Luokka:Yhdysvaltalaiset kirjailijat Luokka:Venäläiset kirjailijat Luokka:Yhdysvaltalaiset toimittajat Luokka:Venäläiset toimittajat Luokka:Vuonna 1967 syntyneet Luokka:Elävät henkilöt
Kisatyttö

Kisatyttö on urheilutapahtumassa toimiva nuori nainen, jonka tehtävät voivat liittyä tapahtuman tiedotus- ja suhdetoimintaan (PR-emäntä), vieraanvaraisuuteen sekä kilpailijoiden ja yleisön opastamiseen, viihdyttämiseen ja kannustamiseen. Kisatyttöjä on käytetty laajasti muun muassa moottoriurheilutapahtumissa (varikkotyttö, ) sekä hiihdon ja jääkiekon maailmanmestaruuskilpailuissa. Kisatyttöjen rooli voi vaihdella pelkästä poseerauksesta vaativaan lehdistöavustajan tai kisaoppaan työhön. Työ huipentuu usein palkintojenjakoon liittyviin seremonioihin, mutta tehtävät voivat alkaa jo kisoja edeltävistä tiedotus- ja markkinointitilaisuuksista."Viehkeät emännät", väliotsikoitu osio jutussa Tehtävästä ei välttämättä makseta lainkaan palkkaa, vaan tehtävä voi olla vapaaehtoistyötä tai korvaus voidaan antaa esimerkiksi kisaa sponsoroivien yritysten lahjakortteina. ==Valintaperusteita== Perinteisen sukupuolivaatimuksen lisäksi kisatytöiltä on edellytetty muun muassa reippautta, urheilullisuutta, rohkeutta, edustavuutta, esiintymiskykyä, kielitaitoa, ryhmädynamiikkaa ja rytmitajua. Kisatyttöjen valintaa on toteutettu kuvallisten hakemusten lisäksi myös julkisten kauneuskilpailujen tai yleisöäänestysten muodossa. ==Kritiikkiä== Viime vuosikymmeninä kisatyttöjen käyttöä on alettu kritisoida sukupuolten tasa-arvonäkemysten muututtua. Formula 1 -kilpailuissa luovuttiin varikkotyttöjen käytöstä vuonna 2018, koska sen katsottiin olevan ”selkeästi ristiriidassa nykypäivän yhteiskuntanormien kanssa”. Nuorten naisten sijaan kilpailujen eräänlaisiksi maskoteiksi otettiin kartingia harrastavia lapsia, grid kids, joskin tämä herätti jonkin verran keskustelua lasten turvallisuudesta varikko-oloissa. Salpausselän kisoissa päädyttiin vuonna 1987 tasa-arvovaltuutetun huomautuksesta hakemaan tehtävään myös kisapoikia, joita seuraavan vuoden 400 hakijan joukossa oli kuitenkin vain kaksi. Kolme vuosikymmentä myöhemmin Salpausselän kisatyttökoordinaattori Tanja Arvila olikin perinteisellä kannalla: ”Kisatyttö on kisatyttö. Ei ole olemassa kisapoikia. Tiettyjä perinteitä on syytä kunnioittaa.” Molempia sukupuolia ainakin teoriassa suosivan ratkaisun teki myös Lahden MM-hiihtojen 2017 kisaorganisaatio sen jälkeen, kun Opiskelijoiden liikuntaliiton varapuheenjohtaja Teemu Palkki oli ironisoinut hakuilmoituksen sukupuolioletusta blogikirjoituksessaan ilmoittamalla hakevansa itse tehtävään. Ratkaisua kritisoi muun muassa Juha Mieto: ”[O]len kasvanut kulttuurissa, jossa naisille luontaisesti sopivista asioista on pidettävä kiinni. Kisatyttö on kisatyttö, sillä selvä.” ==Lähteet== Luokka:Urheilutermit Luokka:Sukupuolten tasa-arvo Luokka:Vapaaehtoistyö Luokka:Markkinointiviestintä Luokka:Kauneuskilpailut
Morley Callaghan

Morley Callaghan (22. helmikuuta 1903Callaghan, Morley, Kirjasampo, viitattu 16.3.2022 Toronto, Kanada – 25. elokuuta 1990) oli kanadalainen toimittaja ja sittemmin kirjailija. Hän oli koulutukseltaan juristi. Callaghan oli taustaltaan irlantilaisia katolisia.Morley Callaghan, Oxford Reference. Viitattu 16.3.2022 Esikoisromaaninsa Strange Fugitive ilmestyttyä 1928 Callaghan oleskeli Pariisissa, jossa hän tapasi ajan merkittäviä kirjailijoita, kuten F. Scott Fitzgeraldin ja Ernest Hemingwayn, johon hän tosin oli tutustunut jo TorontossaRobin Mathews, Morley Callaghan and the New Colonialism: The Supreme Individual in Traditionless Society, Studies in Canadian literature . Hänen tuotannossaan ilmenee vaikutteita heiltä. Hän oli ensimmäisiä selvästi amerikkalaisia kanadalaiskirjailijoita, kun häntä aiemmat identifioituivat emämaan kirjallisuuteen. Teosten kaikentietävä kertoja kuvaa laitapuolen ihmisiä kaupunkielämässä. Teosten nimissä ja aiheissa on usein viittauksia Raamattuun. Kaunokirjallisen proosan lisäksi hän julkaisi muistelmat That Summer in Paris (1963). Kriitikko Edmund Wilsonin mukaan hän on liian vähän huomiolle jääneitä merkittäviä kirjailijoita.Morley Callaghan Encyclopedia Britannica. Viitattu 16.3.2022 ==Lähteet== ==Aiheesta muualla== * Hugo McPherson, Morley Callaghan, The Canadian Encyclopedia Luokka:Kanadalaiset kirjailijat Luokka:Vuonna 1903 syntyneet Luokka:Vuonna 1990 kuolleet
F5 (yritys)

F5, Inc. on amerikkalainen teknologiayritys, joka tarjoaa ohjelmistoja, laitteistoja, SaaS-tuotteita ja managed services -palveluja. Se on erikoistunut sovellusturvallisuuteen, monipilven hallintaan, petostorjuntaan, sovellusten toimittamiseen (ADN), sovellusten saatavuuteen ja suorituskykyyn, verkkoturvallisuuteen sekä pääsynhallintaan. Vuonna 1996 F5 Labs -nimellä perustettu ja sittemmin F5 Networks -nimellä tunnettu yritys tarjosi aluksi application delivery controller (ADC) -tuotetta. Myöhemmin tarjonta laajeni sovelluskerroksen ratkaisuihin, automaatioon, monipilvi- ja tietoturvaratkaisuihin. F5:n asiakkaisiin lukeutuu 48 kappaletta Fortune 50 -yrityksiä, mukaan lukien Microsoft, Oracle, Tesla ja Facebook. ==Tuotteet== ===F5 BIG-IP=== F5's BIG-IP -tuoteperheeseen kuuluu laitteistoja, modulaarisia ohjelmistoja sekä virtuaalilaitteita. Laitteisiin voi lisätä yhden tai useamman BIG-IP -moduulin. Moduuleja ovat esimerkiksi: *BIG-IP Local Traffic Manager (LTM): Kuormanjakaja *BIG-IP DNS: Global site load balancing (GSLB) *BIG-IP Advanced Firewall Manager (AFM): Datakeskuspalomuuri ja DDoS-suojaus *BIG-IP Access Policy Manager (APM): Pääsynhallinta ja autentikointi HTTP ja HTTPS -sovelluksiin *Advanced WAF: Sovelluspalomuuri (web application firewall) === F5 NGINX === Vuoden 2019 yritysoston jälkeen Nginx liittyi osaksi F5:n tarjontaa. F5 NGINX -ohjelmistoratkaisuja käytetään pilvipalveluissa ja datakeskuksissa esimerkiksi kuormanjakajana, API gatewaynä, WAFina, Kubernetes ingress controllerina ja reverse proxyna. === F5 Distributed Cloud Services === F5 Distributed Cloud Services -tuoteperhe muodostuu SaaS-muotoisista sovellusturva-, verkko- ja sovellushallintaratkaisuista, jotka toimivat datakeskus-, pilvipalvelu- ja edge-ympäristöissä. == Lähteet == Luokka:Yhdysvaltalaiset tietotekniikkayhtiöt
F5 (täsmennyssivu)

F5 voi tarkoittaa ainakin seuraavia: * F5, teknologiayritys * F5, opiskeluoikeusliike * F5, musiikkiyhtye
Mauri Räty

Mauri Uljas Räty (4. heinäkuuta 1922 Ruskeala – 20. huhtikuuta 2001 Helsinki) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen. Rädyn vanhemmat olivat kivityömies Aukusti Räty ja Olga Paakki ja puoliso vuodesta 1961 kartanpiirtäjä Marja Rautiainen. Jatkosotaan osallistunut Räty valmistui rakennusmestariksi Vaasan teknillisestä koulusta vuonna 1946 ja rekennusinsinööriksi Tampereen teknillisestä opistosta vuonna 1950. Hän toimi valmistuttuaan toimistoinsinöörinä useissa eri rakennusliikkeissä, kunnes perusti oman rakennusalan yrityksen vuonna 1959. Siitä kehittyi huomattava keskisuuri yhtiö, joka toteutti sekä asuin- että liike-, tuotanto- ja julkisia rakennuksia. Yrityksensä Räty myi 1980-luvun alussa Polar-Rakennukselle, jonka tytäryhtiönä se jatkoi vuoteen 1993 asti. Eläköidyttyään Räry perusti kaksi sijoitusyhtiötä, joista toisen hän myi vuonna 1988. Räty vaikutti myös aktiivisesti alansa järjestöissä. Hän lahjoitti varat Sydäntutkimussäätiölle nimeään kantavaan rahastoon. Teollisuusneuvoksen arvonimen Räty sai vuonna 1973.50 vuotta tänään. "Rakennusalalle olisi saatava indeksisuoja". Helsingin Sanomat, 4.7.1972, s. 8. ==Lähteet== Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset lahjoittajat Luokka:Vuonna 1922 syntyneet Luokka:Vuonna 2001 kuolleet
Sinkkinitraatti

Sinkkinitraatti (Zn(NO3)2) on sinkki- ja nitraatti-ionien muodostama epäorgaaninen ioniyhdiste. Yhdistettä voidaan käyttää muun muassa muiden sinkkiyhdisteiden valmistamiseen, peittana värjäyksessä ja analyyttisenä reagenssina. ==Ominaisuudet, valmistus ja käyttö== Huoneenlämpötilassa sinkkinitraatti on valkoista kiteistä ja hygroskooppista ainetta. Yhdisteestä tunnetaan useita kidevedellisiä muotoja, kuten esimerkiksi di-, tri-, tetra-, heksa- ja nonahydraatit. Sinkkinitraatti liukenee erittäin hyvin veteen, ja liuos on hieman hapan. Aine liukenee myös etanoliin. Sinkkinitraattia valmistetaan sinkin, sinkkioksidin tai sinkkihydroksidin ja typpihapon välisellä reaktiolla. :Zn + 2 HNO3 → Zn(NO3)2 \+ H2 :ZnO + 2 HNO3 → Zn(NO3)2 \+ H2O :Zn(OH)2 \+ 2 HNO3 → Zn(NO3)2 \+ 2 H2O Sinkkinitraattia voidaan käyttää peittana tekstiilien värjäyksessä, analyyttisen kemian reagenssina ja happamana katalyyttinä. Sinkkinitraattia voidaan käyttää myös lähtöaineena valmistettaessa sinkkioksidiohutkalvoja. ==Lähteet== Luokka:Nitraatit Luokka:Sinkkiyhdisteet
Fresh (vuoden 2022 elokuva)

Fresh on vuonna 2022 ensi-iltansa saanut yhdysvaltalainen mustan komedian säväyttämä jännityselokuva, jonka on ohjannut Mimi Cave. Sen pääosia esittävät Daisy Edgar-Jones ja Sebastian Stan. == Aiheesta muualla == * Luokka:Vuoden 2022 yhdysvaltalaiset elokuvat Luokka:Yhdysvaltalaiset jännityselokuvat
Piiskapillitorvi

Piiskapillitorvi (Oxyanthus speciosus) on matarakasvien (Rubiaceae) heimoon, pillitorvien (Oxyanthus) sukuun kuuluva kasvilaji. Se on hidaskasvuinen ainavihanta pensas tai puu, joka voi kasvaa korkeimmillaan 16 metriä korkeaksi. Piiskapillitorvea tavataan erilaisissa metsissä ja tiheiköissä. Metsissä se on tavallinen alempien kasvillisuuskerrosten laji. Piiskapillitorvea tavataan luonnossa trooppisessa Afrikassa Sierra Leonesta itään Etiopiaan ja etelään Etelä-Afrikkaan ulottuvalla alueella. Piiskapillitorven lehtiä ja juuria on käytetty vastamyrkkynä käärmeiden puremiin sekä nuolimyrkkynä. Puuainesta on käytetty muun muassa puutolppiin, piiskojen ja työkalujen kahvoihin sekä polttopuuna. == Lähteet == * Useful Tropical Plants: Oxyanthus speciosus === Viitteet === == Aiheesta muualla == * Laji.fi: Piiskapillitorvi (Oxyanthus speciosus) * JSTOR Global Plants: Oxyanthus speciosus * Global Biodiversity Information Facility (GBIF): Oxyanthus speciosus Luokka:Matarakasvit
Panu Knuutinen

Panu Knuutinen (s. 1. heinäkuuta 1983 Siilinjärvi) on suomalainen pesäpalloilija. Knuutinen edusti koko uransa Superpesiksessä Puijon Pesistä. Hänen kasvattajaseuransa on Siilinjärven Pesis. Knuutinen saavutti yhden SM- pronssin kaudella 2006. https://www.pesis.fi/wp- content/uploads/2021/01/Knuutinen-Panu.xlsx Hän pelasi sisäpelissä kotiuttajana. https://yle.fi/uutiset/3-6032820 Knuutinen pelasi 72 Superpesiksen runkosarjan ottelua. Näissä hän löi yhden kunnarin ja 29 tavallista juoksua, toi kuusi juoksua ja keräsi 67 kärkilyöntipistettä. Knuutinen pelasi 27 Superpesiksen ylemmän loppusarjan ottelua. Näissä hän löi kahdeksan tavallista juoksua ja keräsi 22 kärkilyöntipistettä. Knuutinen pelasi kahdeksan Superpesiksen alemman loppusarjan ottelua. Näissä hän löi kolme tavallista juoksua, toi yhden juoksun ja keräsi 17 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1983 syntyneet Luokka:Elävät henkilöt
Andrei Kolesnikov (kenraali)

Andrei Borisovitš Kolesnikov (; 6. helmikuuta 1977 Oktjabrskoje, Voronežin alue) on venäläinen kenraalimajuri.Кто Андрей Колесников и как погиб Кликер Vuonna 2023 hän on Venäjän Syyrian joukkojen varakomentaja.https://www.vesti.ru/article/3247819 Kolesnikov valmistui vuonna 1999 Tšeljabinskin panssarivaunuinstituutin Kazanin oppilaitoksesta, vuonna 2008 Venäjän asevoimien aselajijoukkojen akatemiasta ja vuonna 2020 Venäjän asevoimien pääesikunnan sotilasakatemiasta.В гвардейскую танковую армию Западного военного округа назначен новый начальник штаба Министерство обороны Российской Федерации Hän toimi Kantemirovskaja-panssaridivisioonan komentajana vuosina 2015–2018 ja sai vuonna 2021 ylennyksen kenraalimajuriksi. Kolesnikov oli itäisen sotilaspiirin 29. armeijakunnan komentaja. Maaliskuussa Ukrainan sisäministerin avustaja Anton Geraštšenko väitti Kolesnikovin kaatuneen Ukrainassa. Ukrainalaisen propagandan mukaan hän oli jo kolmas hyökkäyksessä Ukrainaan kuollut venäläiskenraali Andrei Suhovetskin ja Vitali Gerasimovin jälkeen.Venäläisiltä kuoli taas kenraali Ukrainassa Ilta-Sanomat Tosiasiassa myös Gerasimov nähtiin elävänä jo toukokuussa 2022, kun hänet palkittiin Aleksanteri Nevskin ristillä.https://www.pravda.ru/news/world/1711740-gerasimov/ Venäjällä väitteisiin ei kiinnitetty huomiota. Kolesnikov nähtiin elossa maaliskuussa 2023, kun Vladimir Solovjov haastatteli häntä Syyriassa Venäjän televisioon.https://smotrim.ru/audio/2687328 == Lähteet == Luokka:Venäläiset kenraalit Luokka:Venäjän hyökkäyksessä Ukrainaan kaatuneet Luokka:Vuonna 1977 syntyneet Luokka:Elävät henkilöt
Horror Vacui

Horror Vacui on melodista doom metallia soittavan Marianas Restin debyyttialbumi. Se julkaistiin 22. lokakuuta 2016 == Kappaleet == # # # # # # # # == Arvostelut == * Imperiumi: 8½/10Levyarvostelu: Marianas Rest Horror Vacui Viitattu 16.3.2022. * Inferno: * Kaaoszine: 8/10Marianas Rest – Horror Vacui Viitattu 16.3.2022. == Lähteet == == Aiheesta muualla == * * Luokka:Vuoden 2016 esikoisalbumit
Puma (täsmennyssivu)

Puma voi tarkoittaa seuraavia: * Puma, urheiluvälinevalmistaja * Puma, saksalainen rynnäkköpanssarivaunu * Puuma, kissaeläinsuku * Aérospatiale Puma- helikopteri * AMD Puma, suorittimien mikroarkkitehtuuri
Andrei Kolesnikov

Andrei Kolesnikov voi viitata seuraaviin henkilöihin: * Andrei Kolesnikov, jalkapalloilija (s. 1984) * Andrei Kolesnikov, jääkiekkoilija (s. 1989) * Andrei Kolesnikov, kenraali (1977–2022) * Andrei Kolesnikov, toimittaja (s. 1966)
Ruins (Marianas Restin albumi)

Ruins on melodista doom metallia soittavan Marianas Restin toinen studioalbumi. Se julkaistiin 26. huhtikuuta 2019 == Kappaleet == # # # # # # # # == Arvostelut == * Imperiumi: 9/10Levyarvostelu: Marianas Rest - Ruins Viitattu 16.3.2022. * Inferno: * Kaaoszine: 8/10Marianas Restin “Ruins” on, totta vie, syvä ja hyinen hauta Viitattu 16.3.2022. * Metalliluola: 7½/10Marianas Rest – Ruins (2019) Viitattu 16.3.2022. == Lähteet == == Aiheesta muualla == * * Luokka:Vuoden 2019 albumit
Fata Morgana (Marianas Restin albumi)

Fata Morgana on melodista doom metallia soittavan Marianas Restin kolmas studioalbumi. Se julkaistiin 12. maaliskuuta 2021. == Kappaleet == # # # # # # # # == Arvostelut == * Inferno: Kauneus ja brutaalius yhdistyvät hypnoottisella tavalla – arviossa Marianas Rest Viitattu 16.3.2022. * Soundi: Levyarvio: Tiivistunnelmaisella doom/death-levyllä raskastelu sulaa yhdeksi köntiksi – Marianas Rest hukkasi monipuolisuutensa Viitattu 16.3.2022. == Lähteet == == Aiheesta muualla == * * Luokka:Vuoden 2021 albumit
Oksana Ekk

Oksana Vladimirovna Ekk (, o.s. Djatšenko, ; s. 26. marraskuuta 1974 Vladikavkaz) on venäläinen pikajuoksija, joka kilpaili pääasiassa 100 metrillä ja 200 metrillä. Ekk saavutti alle 20-vuotiaiden EM-kilpailuissa 1993 pronssia 100 metrillä ajalla 11,66. Kesäuniversiadeissa 1995 hän ylsi hopealle sekä 200 metrillä ajalla 22,89 että 4 × 100 metrin viestissä. Vuonna 1998 Ekk voitti Venäjän 4 × 100 metrin viestijoukkueessa EM-pronssia. Seuraavana vuonna hän kilpaili 100 metrillä MM-kilpailuissa sekä ylsi sisäratojen MM-kilpailuissa finaaliin. Vuonna 2000 Ekk kilpaili 200 metrillä Sydneyn kesäolympialaisissa, muttei selviytynyt välieriin. Ekk voitti Venäjän mestaruuden ulkoratojen 100 metrillä vuonna 1998 sekä sisäratojen 60 metrillä vuonna 1999. == Henkilökohtaiset ennätykset == Lähde: === Ulkoradat === Matka Aika Paikka Päivä 100 m 11,21 Budapest 19. elokuuta 1998 200 m 22,69 Moskova 20. elokuuta 2000 400 m 53,37 St. Antonio 31. toukokuuta 1998 === Sisäradat === Matka Aika Paikka Päivä 60 m 7,21 Chemnitz 29. tammikuuta 1999 100 m 11,37 Tampere 9. helmikuuta 1999 200 m 22,91 Maebashi 5. maaliskuuta 1999 300 m 37,26 Moskova 6. tammikuuta 1999 == Lähteet == Luokka:Venäläiset pikajuoksijat Luokka:Vuonna 1974 syntyneet Luokka:Elävät henkilöt